**Ministru kabineta rīkojuma projekta “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūra 47.0 versija)” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Ar Ministru kabineta rīkojuma projektu paredzēts iekļaut informācijas un komunikāciju tehnoloģiju mērķarhitektūras 47.0 versijā projekta apraksts “Deinstitucionalizācijas procesu atbalsta informācijas sistēma (2.kārta)”. Projekta mērķis ir nodrošināt deinstitucionalizācijas procesu atbalsta informācijas sistēmas ilgtspēju, lai paātrinātu ārpusģimenes aprūpes iestādēs dzīvojošu bērnu nokļūšanu audžuģimenē, kā arī uzlabot tehnisko palīglīdzekļu piešķiršanas pakalpojuma efektivitāti, elektronizējot procesus un publiskos pakalpojumus, lai mazinātu iedzīvotājiem administratīvo slogu un veicinātu arvien aktīvāku valsts informācijas sistēmās esošo datu atkalizmantošanu valsts un pašvaldību iestādēs. |

|  |  |  |
| --- | --- | --- |
| **I. Tiesību akta izstrādes nepieciešamība** | | |
| 1. | Pamatojums | 1. Ministru kabineta 2015. gada 17.novembra noteikumu Nr. 653 “Darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – īstenošanas noteikumi) 4. punkts un 13.2.apakšpunkts. 2. Ministru kabineta 2016.gada 10.februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.1punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta rīkojuma projektu tiek apstiprināts un iekļauts informācijas un komunikāciju tehnoloģiju (turpmāk – IKT) mērķarhitektūras 47.0 versijā projekta apraksts “Deinstitucionalizācijas procesu atbalsta informācijas sistēma (2.kārta)” (turpmāk – DI projekts), kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis DI projekta iekļaušanu IKT mērķarhitektūras kārtējā versijā. DI projekts veicina darbības programmas “Izaugsme un nodarbinātība” specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1.pasākumam "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" izvirzīto rādītāju sasniegšanu pilnveidojot 7 pamatdarbības procesus, izveidojot 10 datu kopas publicēšanai atkalizmantojamo datu formātos un ieviešot 3 elektroniskos pakalpojumus. DI projektam nav ietekmes uz darbības programmas “Izaugsme un nodarbinātība” rādītāja “Centralizētas atvērtas informācijas sistēmu platformas, skaits” palielināšanu, jo projekta rezultātā tiks izveidots jauns modulis uz Iekšlietu ministrijas Informācijas centra platformas (turpmāk – IeM IC) – Iekšlietu intergrētā informācijas sistēmā (turpmāk – IIIS).  **DI projektam ir izvirzīti šādi mērķi**:  Projekta virsmērķis ir nodrošināt deinstitucionalizācijas procesu atbalsta informācijas sistēmas ilgtspēju, lai paātrinātu ārpusģimenes aprūpes iestādēs dzīvojošu bērnu nokļūšanu audžuģimenē, kā arī uzlabot tehnisko palīglīdzekļu (turpmāk – TPL) piešķiršanas pakalpojuma efektivitāti, elektronizējot procesus un publiskos pakalpojumus, lai mazinātu iedzīvotājiem administratīvo slogu un veicinātu arvien aktīvāku valsts informācijas sistēmās esošo datu atkalizmantošanu valsts un pašvaldību iestādēs, nepieprasot datu subjektiem iesniegt tos atkārtoti.  Projekta apakšmērķi:   1. Modernizēt Audžuģimeņu informācijas sistēmu (turpmāk – sistēma AGIS), attīstot uz atvērtā koda tehnoloģiju bāzētas platformas Iekšlietu integrētā informācijas sistēmā kā jaunu moduli. 2. Paplašināt TPL pakalpojuma saņemšanas kanālu skaitu, piedāvājot klientiem elektroniski sniegto pakalpojumu iespējas. 3. Elektronizēt TPL pakalpojuma administrēšanas procesus, ieviešot jaunu, uz procesiem balstītu funkcionalitāti Valsts sociālās politikas monitoringa informācijas sistēmā (turpmāk – SPOLIS). 4. Ieviest datu apmaiņas risinājumus TPL pakalpojuma kvalitātes uzlabošanai.   **Risināmās problēmas:**  DI otrās kārtas projekta rezultāts ir IKT sistēmu atbalsts deinstitucionalizācijas personu – ārpusģimenes aprūpē esošu bērnu paātrinātai nokļūšanai audžuģimenē vai specializētajā audžuģimenē, kā arī otras DI projekta mērķa grupas – savlaicīga TPL piegāde pilngadīgām personām ar funkcionāliem traucējumiem un bērniem ar funkcionāliem traucējumiem ģimenēs.  DI projekta otrajā kārtā nepieciešams paplašināt atbalsta sistēmu, attīstot Iekšlietu ministrijas Informācijas centra (turpmāk - IeM IC) uzturēto sistēmu AGIS un turpinot pilnveidot funkcionalitāti, attīstot e-lietas konceptu, aizstājot līdzšinējo papīra lietu veidošanas praksi bāriņtiesās par personām un laulātajiem, kuriem piešķirts audžuģimenes statuss, tādējādi sniedzot aktuālu un kvalitatīvu informāciju AGIS lietotājiem par audžuģimenēm, kurās iespējams ievietot ārpusģimenes aprūpē esošus bērnus, kas tiek apstrādāta vienuviet un netiek dublēta citos informācijas nesējos vai informācijas fiksēšanas veidos. AGIS funkcionalitātes pilnveides turpināšana ir savstarpēji saistīta ar Nepilngadīgo personu atbalsta informācijas sistēmā (NPAIS) veiktajiem uzlabojumiem DI projekta pirmajā kārtā attiecībā uz aktuālas un kvalitatīvas informācijas apzināšanu par bērniem, kuri atrodas bērnu aprūpes iestādēs un kuriem nepieciešama audžuģimene.  *Audžuģimeņu informācijas sistēmas modernizācija:*  Sistēma AGIS ir izstrādāta, lai tiktu vienkopus ievadīta informācija par audžuģimenēm, t.sk. specializētajām audžuģimenēm, un tajās ievietotajiem ārpusģimenes aprūpē esošajiem bērniem, tādējādi nodrošinot likumā „Grozījumi Bāriņtiesu likumā” (stājās spēkā 2018.gada 1.septembrī) Ministru kabinetam noteiktā pilnvarojuma izpildi. IeM IC ir Integrētās iekšlietu informācijas sistēmas apakšsistēmas “AGIS” turētājs un ir atbildīgs par tās tehnisko attīstību. Līdz ar to 2019.-2020.gada periodā ir ieplānots modernizēt visas IeM IC pārziņā esošās Integrētās iekšlietu informācijas sistēmas apakšsistēmas (kopā 13), pārvietojot tās uz atvērtā koda tehnoloģiju bāzētas platformas, tai skaitā arī apakšsistēmu “AGIS”. Pēc visu IeM IC informācijas apakšsistēmu pārnešanas uz jauno platformu līdzšinējais novecojušais Integrētās iekšlietu informācijas sistēmas risinājums, kas ticis izstrādāts deviņdesmitajos gados, vairs netiks uzturēts. Līdz ar to tiks zaudētas ieguldītās investīcijas sistēmā AGIS izveidē un biznesa process regresēs. Šī projekta ietvaros ir paredzēts modernizēt sistēmu AGIS, iekļaujot to kopējā jaunajā IeM IC infrastruktūrā. Projekta aktivitātes ir vērsts uz to, lai, pārnesot AGIS uz jauno IEM IC infrastruktūru, tajā tiktu veikti biznesam nepieciešamie pilnveidojumi. Infrastruktūras iegāde nav paredzēta šajā projektā  *Tehnisko palīglīdzekļu administrēšanas moduļa izstrāde:*  Saskaņā ar Sociālo pakalpojumu un sociālās palīdzības likumu TPL pakalpojuma administrēšana ir deleģēta VSIA “Nacionālais rehabilitācijas centram “Vaivari”” (turpmāk – VSIA NRC “Vaivari”, Latvijas Neredzīgo biedrībai (turpmāk - LNB) un Latvijas Nedzirdīgo savienībai (turpmāk - LNS). Ar šī moduļa palīdzību varēs ātrāk apstrādāt pieprasījumus, pārvaldīt/uzraudzīt pieprasījumus pēc TPL un ātrāk nodrošināt tā pieejamību. Informācijas sistēmas, ko izmanto VSIA NRC “Vaivari”, LNS un LNB nav pilnībā drošas personu sensitīvo datu aizsardzībai. Projekta ietvaros ir paredzēts izpētīt biznesa procesus un veikt to optimizāciju, iesaistot progresīvākus tehniskus IT risinājumus, izstrādājot šādu funkcionalitāti sistēmā SPOLIS. Papildu klientu vajadzībām tiks izstrādāti jauni e-pakalpojumi saziņai ar TPL pakalpojuma administratoru, bet ieplānotie datu apmaiņas risinājumi ar ārējām informācijas sistēmu datu bāzēm nodrošinās aktīvāku valsts informācijas sistēmās esošo datu atkalizmantošanu valsts un pašvaldību iestādēs, nepieprasot datu subjektiem iesniegt tos atkārtoti.  TPL administrēšanas moduļa izstrāde informācijas sistēmā SPOLIS papildina iesākto sistēmas SPOLIS attīstību valsts finansēto sociālās rehabilitācijas pakalpojumu sadaļā un tiešā veidā uzlabo informācijas pieejamību un pakalpojuma sniegšanas kvalitāti personām ar invaliditāti, tai skaitā arī DI procesā iesaistītajām mērķa grupām.  *DI projekta ietvaros tā mērķu sasniegšanai plānota šādu darbību īstenošana*:   |  |  | | --- | --- | | Nr.p.k. | Projekta darbība | | 1. | Projekta iesnieguma un to pamatojošās dokumentācijas izstrāde | | 2. | Projekta vadība | | 3. | Audžuģimeņu informācijas sistēmas attīstība | | 4. | TPL administrēšanas moduļa izstrāde informācijas sistēmā SPOLIS | | 4.1. | TPL administrēšanas moduļa izstrāde | | 4.2. | E-pakalpojumu izstrāde IS SPOLIS | | 4.3. | Datu apmaiņas risinājumi ar Funkcionēšanas laboratorijas datu bāzi (DB)[[1]](#footnote-1), Nacionālā veselības dienesta informācijas sistēmu “e-veselība”, Pilsonības un migrācijas lietu pārvaldes Vienotās migrācijas informācijas sistēmu (VMIS), Veselības un darbspēju ekspertīzes ārstu valsts komisijas Invaliditātes informācijas sistēmu (VDEĀVK IIS) un pašvaldību sociālās palīdzības administrēšanas lietojumprogrammu (SOPA). | | 4.4. | TPL administrēšanas moduļa izstrādes testēšana | | 4.5. | TPL vēsturisko datu migrācija | | 4.6. | TPL administrēšanas moduļa rokasgrāmatas izstrāde | | 4.7. | TPL administrēšanas moduļa lietotāju un administratora apmācība | | 4.8. | IS SPOLIS lietojamības projektēšana un testēšana | | 5. | Pašvaldību sociālās palīdzības administrēšanas lietojumprogrammas (SOPA) izmaiņu izstrāde datu apmaiņai ar SPOLIS TPL moduli. | | 6. | Informācijas sistēmas SPOLIS kvalitātes, veiktspējas un drošības audits | | 7. | Ministru kabineta noteikumu Nr.653[[2]](#footnote-2) 20.14.apakšpunktā noteikto obligāto projekta publicitātes pasākumu īstenošana | |
| 3. | Projekta izstrādē iesaistītās institūcijas | Labklājības ministrija, VARAM, Valsts reģionālās attīstības aģentūra, Valsts sociālās apdrošināšanas aģentūra, Latvijas Pašvaldību savienība, Pilsonības un migrācijas lietu pārvalde, IeM IC, Valsts bērnu tiesību aizsardzības inspekcija (turpmāk - VBTAI), Nacionālais veselības dienests, VSIA NRC “Vaivari””, LNB, LNS un pašvaldības. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts tiešā veidā ietekmē deinstitucionalizācijas procesa un darbības programmas “Izaugsme un nodarbinātība” 9.2.2.specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākuma “Deinstitucionalizācija” (turpmāk – 9.2.2.1. pasākums) mērķa grupas. Attiecībā uz pieaugušajiem cilvēkiem deinstitucionalizācijas process paredz cilvēku ar garīga rakstura traucējumiem iekļaušanu sabiedrībā un iesaisti darba tirgū, tādējādi veicinot viņu neatkarību un patstāvību. Projekts paredz uzlabot šo mērķa grupas personu dzīves kvalitāti, piegādājot TPL pakalpojumu. Savukārt 9.2.2.1.pasākuma mērķa grupā ir ietvertas audžuģimenes, kas saņems efektīvāku atbalstu no bāriņtiesām, lietojot modernizētu informācijas sistēmu AGIS.  *Sistēmas AGIS modernizācija:*  Latvijā deinstitucionalizācijas mērķa grupas ir šādas:   * ārpusģimenes aprūpē esošie bērni; * bērni ar funkcionāliem traucējumiem un viņu likumiskie pārstāvji vai audžuģimenes; * pilngadīgas personas ar garīga rakstura traucējumiem;   Papildus AGIS mērķa grupa ir esošie un potenciālie aizbildņi, audžuģimenes, adoptētāji un viesģimenes.  Projekts attiecināms uz VBTAI, pašvaldībām, kā arī fiziskajām un juridiskajām personām, kuras iesaistītas audžuģimeņu un tajā ievietoto bērnu tiesību aizsardzībā. 2018.gada 31.decembrī kopumā valstī bija 600 audžuģimenes, kuras aprūpēja 1 173 ārpusģimenes aprūpē esošus bērnus.  Latvijā 2018.gadā bija 122 bāriņtiesas.  Sistēmas AGIS mērķis ir nodrošināt audžuģimeņu un audžuģimenēs ievietoto bērnu uzskaiti, lai veicinātu audžuģimenē ievietoto bērnu personisko un mantisko interešu aizstāvību.  *TPL pakalpojuma administrēšanas moduļa izstrāde:*  Saskaņā ar Sociālo pakalpojumu un sociālās palīdzības likuma 13.panta pirmās daļas 5.punktu un 25.panta pirmo daļu valsts finansē TPL piešķiršanu:   1. personām ar invaliditāti; 2. bērniem un pilngadīgām personām, kuriem TPL nepieciešams, lai samazinātu vai novērstu funkcionālo mazspēju; 3. personām ar prognozējamu invaliditāti, kurām TPL nepieciešams, lai samazinātu vai novērstu funkcionālo mazspēju; 4. personām ar anatomiskiem defektiem — protēzi vai ortopēdiskos apavus.   TPL steidzamības kārtā ir tiesības saņemt personām ar pirmreizējiem funkcionāliem traucējumiem(t.i., pēc operācijām, avārijām, hroniskām saslimšanām), personām ar prognozējamu invaliditāti, grūtniecēm, kam antropometrisko rādītāju izmaiņu dēļ jānomaina iepriekš saņemtais TPL, bērniem, nodarbinātām personām un personām, kuras apgūst izglītības programmu, ja TPL nepieciešams izglītības apguves procesā vai darba pienākumu veikšanai. |
| 2. | Tiesiskā regulējuma ietekme uz tautsaimniecību un administratīvo slogu | Elektronisko pakalpojumu pieejamība un procesu elektronizācijas nodrošināšana veicinās lietotāju apmierinātību ar sniegtajiem pakalpojumiem kopumā. Atvērto datu publicēšana samazinās administratīvo slogu valsts pārvaldē kopumā, jo tiks vairākkārt izmantoti sākotnējie dati. |
| 3. | Administratīvo izmaksu monetārais novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | DI projektam nav ietekmes uz darbības programmas “Izaugsme un nodarbinātība” rādītāja “Centralizētas atvērtas informācijas sistēmu platformas skaits” palielināšanu. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019.gads | | Turpmākie trīs gadi (*euro*) | | | | |
| 2020.gads | | 2021.gads | | 2022.gads |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 16 073 | 0 | 206 351 | 0 | 220 175 | 152 401 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 16 073 | 0 | 206 351 | 0 | 220 175 | 152 401 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 18 909 | 0 | 242 766 | 0 | 259 030 | 179 295 |
| 2.1. valsts pamatbudžets | 0 | 18 909 | 0 | 242 766 | 0 | 259 030 | 179 295 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3.Finansiālā ietekme | 0 | -2 836 | 0 | -36 415 | 0 | -38 855 | -26 894 |
| 3.1. valsts pamatbudžets | 0 | -2 836 | 0 | -36 415 | 0 | -38 855 | -26 894 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  | X |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 2 836 | 36 415 | 38 855 | 26 894 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | *\*Atbilstoši LM apstiprinātajam maksimāli pieļaujamam valsts pamatbudžeta izdevumu apjomam.*  DI otrās kārtas projekts tiks līdzfinansēts no Eiropas reģionālās attīstības fonda (turpmāk - ERAF) līdzekļiem un tā kopējais finansējuma apjoms (kopējās attiecināmās izmaksas) plānots 700 000 *euro* apmērā, tai skaitā, ERAF finansējums 595 000 *euro* un valsts budžeta (turpmāk – VB) finansējums 105 000 *euro*.  AGIS pilnveidei, pārejai uz jauno risinājumu, šī projekta ietvaros paredzēts finansējums 242 303 *euro*, t.sk., 2020.gadā 123 000 *euro* apmērā un 2021.gadā 119 303 *euro* apmērā, kas izriet no projekta “Deinstitucionalizācijas procesu atbalsta sistēma (1.kārta)” rezultātu turpmākas attīstības, nodrošinot bērnu ārpusģimenes aprūpes pakalpojuma informācijas digitalizāciju. Plānots, ka IeM IC būs sadarbības partneris minētā Eiropas Reģionālās attīstības fonda projekta realizācijā, noslēdzot sadarbības līgumu un paredzot starpministriju transferta pārskaitījumu 242 303 *euro* apmērā no Labklājības ministrijas apakšprogrammas 62.07.00 ”Eiropas Reģionālās attīstības fonda (ERAF) īstenotie projekti labklājības nozarē (2014-2020)” uz Iekšlietu ministrijas apakšprogrammu 62.07.00 „Eiropas Reģionālās attīstības fonda (ERAF) projektu un pasākumu īstenošana (2014-2020)”.  Lai nodrošinātu ilgtspējību projekta ietvaros izstrādātiem un ieviestiem IKT risinājumiem, pēc projekta pabeigšanas, t.i., sākot ar 2023.gadu, ir plānots, ka IIS uzturēšanas izmaksas būs ne vairāk kā 63 597 *euro* (ar PVN) gadā, pieprasot tās normatīvajos aktos noteiktajā kārtībā. Uzturēšanas izmaksas plānotas mazākas par 10% no projekta realizācijas izdevumiem.  Programmatūras uzturēšanas pakalpojums ietvers sekojošus uzdevumus:  - informācijas sistēmas darbības kļūdu novēršana, kas neattiecas uz garantijas laiku, un pilnveidojumi, kuru nepieciešamība tiks identificēta informācijas sistēmas ekspluatācijas pirmos divus gadus pēc tās ieviešanas;  - lietotāju atbalstam un datu kļūdu novēršanai;  - personas datu aizsardzības pasākumiem un informācijas atlasi pēc subjekta pieprasījuma;  - datu apmaiņas servisu un e-pakalpojumu funkcionalitātes atjauninājumiem un uzturēšanas darbiem;  - informācijas sistēmas pilnveidojumi saistībā ar biznesa procesu un normatīvo aktu izmaiņām;  - informācijas sistēmas izmaiņu pieprasījumi saistībā ar tās pielāgošanu un konfigurēšanu nozares datu centra attīstības risinājumiem, operētājsistēmu un pārlūku atjauninājumiem u.c. infrastruktūras izmaiņām;  t.sk.:  - LM informācijas sistēmas SPOLIS tehnisko palīglīdzekļu moduļa uzturēšanai 38 869 *euro* (51 cilvēkstundas mēnesī x 52,49 *euro*/h x 12 mēneši x 21% PVN = 38 869,89 *euro* gadā) ;  - pašvaldību sociālo dienestu lietojumprogrammas SOPA IKT risinājumu uzturēšanai ir nepieciešams papildu finansējums 4 356 *euro* apmērā (5 cilvēkstundas mēnesī x 60,00 *euro*/h[[3]](#footnote-3) x 12 mēneši x 21% PVN = 4 356 *euro* gadā);  - lai nodrošinātu sistēmas SPOLIS tehnisko palīglīdzekļu moduļa darbību un lietotāju atbalstu, ir nepieciešams stiprināt SPOLIS atbalsta grupas kapacitāti. Jaunizveidoto moduli lietos VSIA NRC “Vaivari”, LNS, LNB un LM lietotāji, kam nepieciešams sniegt atbalstu ikdienā, kā arī veikt procesu izpēti funkcionalitātes izmaiņām, identificēt un novērst datu kļūdas, turpināt datu apmaiņas avotu pievienošanu sistēmai SPOLIS moduļa vajadzībām un citus jauninājumus pēcprojekta uzturēšanas laikā. Līdz ar to, ministrijai ir nepieciešama viena amata vieta un finansējums atlīdzībai 20 372 *euro* apmērā. Vecākais sistēmanalītiķis (amatu saime) 19.4. IV (mēnešalgu grupa) 12 (kategorija) 3, aprēķins mēnešalga 1 647 *euro* x 12 mēneši x 24,09% DDVSAOI = 24 525 *euro* gadā, kā arī paredzot sociālās garantijas 2 250 *euro* apmērā (t.sk., 1 023 *euro* atvaļinājuma pabalsts 50% apmērā no mēnešalgas un 1 227 *euro* novērtēšanas prēmija atbilstoši darba rezultātiem 60% apmērā no mēnešalgas). Lai nepalielinātu valsts pārvaldē nodarbināto skaitu, plānots, pārdalīt 1 amata vietu no LM apakšprogrammas 05.03.00.”Aprūpe valsts sociālās aprūpes institūcijās”, pārdale iespējama, jo reorganizējot VSAC „Rīga” filiāli „Baldone” tiks samazināta amata vieta - apkopējs (amatu saime) 13 I (mēnešalgu grupa) 1 (kategorija) 1 , kurai plānots atalgojums gadam 6 403 *euro* apmērā (mēnešalga 430 x 24,09% x 12mēn=6 403 *euro*), līdz ar to, lai nodrošinātu atalgojuma starpību papildus nepieciešams 20 372 *euro* (26 775 – 6 403)= 20 372 *euro*).  AGIS uzturēšanai finansējums netiks pieprasīts. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Uz projekta īstenošanas laiku tiks izveidotas trīs amatu vietas (1,8 slodzes): projekta vadītājs (1 slodze), projekta koordinators (0,3 slodzes), vecākais sistēmanalītiķis (0,5 slodze). Personāla izmaksas:  2019.gadā – 6 132 *euro* projekta vadītājs (3 mēneši), (amatu saime) 44 III B (mēnešalgu grupa) 12 (kategorija) 3 (aprēķins: 1 647 mēnešalga x 3 mēneši x 24.09% DDVSAOI =6 132 *euro*)  2020.gadā – 41 544 *euro, t.sk.:*  *-* 26 272 *euro* (12 mēneši) projekta vadītājs (aprēķins: (1 647 mēnešalga x 12 mēneši + 1 235 sociālās garantijas) x 24.09% DDVSAOI +214 *euro* apdrošināšanas polise = 26 272 *euro*);  -2 396 *euro* (5 mēneši) projekta koordinators (amatu saime) 32 II C (mēnešalgu grupa) 10 (kategorija) 3 (386,10 mēnešalga x 5 mēneši x 24.09% DDVSAOI =2 396 *euro*);  -12 876 *euro* (12 mēneši) vecākais sistēmanalītiķis (amatu saime) 19.4. IV (mēnešalgu grupa) 12 (kategorija) 3 (823,50 mēnešalga x 12 mēneši + 494 *euro* sociālās garantijas ) x 24,09% DDVSAOI)=12 876 *euro* .  2021.gadā – 41 543 *euro* , t.sk.:  -26 272 *euro* projekta vadītājs (12 mēneši) (aprēķins: (1 647 mēnešalga x 12 mēneši + 1 235 sociālās garantijas) x 24.09% DDVSAOI +214 *euro* apdrošināšanas polise = 26 272 *euro*);  -2 396 *euro* projekta koordinators (5 mēneši) (386,10 mēnešalga x 5 mēneši x 24.09% DDVSAOI =2 396 *euro*);  -12 875 *euro* vecākais sistēmanalītiķis (12 mēneši) (823,50 mēnešalga x 12 mēneši + 493 *euro* sociālās garantijas ) x 24,09% DDVSAOI)=12 875 *euro*.  2022.gadā – 30 099 *euro*, t.sk.:  19 825 *euro* projekta vadītājs (9 mēneši) (1 647 mēnešalga x 9 mēneši + 1 153 sociālās garantijas) x 24.09% DDVSAOI = 19 825 euro;  1 916 euro projekta koordinators (4 mēneši) (386,10 mēnešalga x 4 mēneši x 24.09% DDVSAOI =1 916 *euro*);  8 358 *euro* vecākais sistēmanalītiķis (8 mēneši) (823,50 mēnešalga x 8 mēneši + 147 *euro* sociālās garantijas ) x 24,09% DDVSAOI)=8 358 *euro*.  Pēc projekta īstenošanas ministrijai būs nepieciešama papildus 1 amata vieta, kas tiks nodrošināta, pārdalot amatu vietas nozares amata vietu ietvaros, līdz ar to, valsts pārvaldē kopumā amata vietu skaits netiks palielināts. | | | | | | |
| 8. Cita informācija | Finansējuma sadalījums pa gadiem ir norādīts indikatīvi un var mainīties SAM pasākuma ieviešanas gaitā atbilstoši faktiskajai situācijai. Projektam nepieciešamais finansējums 2019.gadam tiks pārdalīts no citiem labklājības nozares projektiem, savukārt nepieciešamais finansējums 2020.-2021.gadam tiks pieprasīts no 74. budžeta resora programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai". | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības pasākumu organizēt nav nepieciešams, jo projekts neietekmē sabiedrību tiešā veidā. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Labklājības ministrija, VARAM, Valsts reģionālās attīstības aģentūra, Valsts sociālās apdrošināšanas aģentūra, Latvijas Pašvaldību savienība, biedrība “Latvijas Bāirņtiesu darbinieku asociācija”, biedrība “Profesionālo audžuģimeņu apvienība ” Terēze””, Pilsonības un migrācijas lietu pārvalde, IeM IC, VBTAI, Nacionālais veselības dienests (NVD), VSIA NRC “Vaivari””, Latvijas Nacionālais arhīvs, ārpusģimenes aprūpes atbalsta centri, LNB, LNS un pašvaldības. |
| 2. | Projekta izpildes ietekme uz pārvaldes funkcijām un institucionālo struktūru | MK rīkojuma projekts neparedz jaunu institūciju veidošanu, kā arī neparedz esošo institūciju funkciju paplašināšanu. Ar MK rīkojuma projektu noteiktā funkcija tiks īstenota esošo cilvēkresursu ietvaros. |
| 3. | Cita informācija | Nav attiecināms |

Labklājības ministre R.Petraviča

Labklājības ministrijas Sociālo pakalpojumu departamenta

Vecākā eksperte Ineta Pikše, 67021 634

[ineta.pikse@lm.gov.lv](mailto:ineta.pikse@lm.gov.lv)

Labklājības ministrijas Finanšu vadības departamenta

Direktore Aija Grīnberga, 67021 522

[aija.grinberga@lm.gov.lv](mailto:aija.grinberga@lm.gov.lv)

Labklājības ministrijas Informācijas tehnoloģiju departamenta

Direktora vietniece Inese Barbare, 67021 659

Inese.Barbare@lm.gov.lv

1. tiek izveidota Eiropas Reģionālās attīstības fonda projekta "VSIA NRC "Vaivari" infrastruktūras attīstība funkcionēšanas novērtēšanas un asistīvo tehnoloģiju apmaiņas fonda izveidei" (Nr.9.3.1.2/16/I/001) ietvaros [↑](#footnote-ref-1)
2. Ministru kabineta 2015.gada 17.novembra noteikumi Nr. 653 “Darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi”. [↑](#footnote-ref-2)
3. Cilvēkstundas cena, atbilstoši spēkā esošajam cenrādim EIS par IS SOPA uzturēšanu. [↑](#footnote-ref-3)